เงินบาทเปิด 35.52/54 อ่อนค่าหลังเกิดเหตุระเบิดแยกราชประสงค์
เงินบาทเปิด 35.52/54 อ่อนค่าหลังเกิดเหตุระเบิดแยกราชประสงค์
18 ส.ค. 2558

นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.52/54 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 35.39 บาท/ดอลลาร์
“เช้านี้เงินบาทอ่อนค่าขึ้นมาจากเหตุการณ์ระเบิดที่แยกราชประสงค์เมื่อค่ำวานนี้ (17 ส.ค.) แต่ล่าสุดแข็งค่าลงมาอยู่ที่ 35.49/51 ซึ่งทางเรามองว่าเป็นสถานการณ์ชั่วคราว เงินบาทอ่อนค่าไปตาม Panic ของตลาด แต่ตอนนี้ก็เริ่ม Drop ลงมาจากเมื่อคืน แต่ก็ยังมองว่ามันเหวี่ยงๆ ถ้าระหว่างวันไม่มีอะไรที่เป็นเหตุการณ์ต่อเนื่อง น่าจะมีแรงเทขายออกมาหลังจากขึ้นมาเยอะๆ เพราะช่วงนี้บาทอ่อนอยู่แล้ว อาจจะมีแรงขายออกมาบ้าง”นักบริหาร กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 35.30-35.60 บาท/ดอลลาร์